تەنانەت ناحەزان و نەیارانی گەلەکەشمان، چ بە زمانی عەرەبی و تورکی و فارسی کە جاران وشەی نابەجێ و ناتورەی ناشیرینیان لە پێشمەرگەی کوردستان دەنا، لە ئەمڕۆدا بە ( پێشمەرگەکان) ناویان دەبەن . . لە ئەمڕۆدا هەموو راگەیاندنەکان و، میدیاکانی جیهان، وشەی ( پێشمەرگە )بەکاردەهێنین، هەمووشیان دەزانن کە لە زمانەکانی خۆیاندا هاومانای وشەی پێشمەرگە هەیە . . بەڵام بەکارهێنانی وشەی پێشمەرگەیان پێ جوانتر و خۆشترە، لە وشە هاوماناکانی خۆیان، وشەی پێشمەرگە چووە فەرهەنگی زمانی گەلانەوە . . ئەمەش دەگەڕێتەوە بۆ قارەمانێتی و دلێری و، بۆ هەڵسوکەوتی راست و دروست و، بۆ رەوشت بەرزی و، مرۆڤایەتی و، رۆڵی جوامیرانەی پێشمەرگەی کوردستان. . لە شەڕی بەرگری و رووبەڕووبوونەوەی دڕندەترین و کێویترین و کۆنەپەرسترین و بێ رەوشترین و شۆڤێنیترینو تیرۆریسترین تیرۆریست لە جیهاندا، کە داعشی دوژمنی هەموو پرانیسپە رەوشتییەکان و دوژمنیهەموو بەها مرۆییەکانن و، دژی هەموو ئایین و بڕواکانن . . ئەوان تەنها باوەڕیان بە ئایدیۆلۆجیای بۆگەن و کۆنەپەرست و شۆڤێنی خۆیان هەیە . . ئەم شەمشەمە کوێرانەی تاریکی، دژی ئازادی ئافرەتانن، ئافرەت بە کاڵایەکی بازرگانی و، بە کۆیلەی پیاوی دەزانن، بە چاوێکی کەمتر لێیان دەڕوانن، بۆیە ئەو تیرۆریستەی کە بەدەستی ژنانی پێشمەرگەی کورد بکوژرێت، بە سووکی ناوی ئەو کوژراوانەیان دەبەن وبە دۆزەخی ناویان دەبەن و، ناچنە بەهەشتەوە . . هەروەکو ئەوەی کە کلیلی دەرگای بەهەشت و دۆزەخ بە دەستی ئەوان بێت، ئەمان بڕیاری چوونە دۆزەخ یا بەهەشت دەدەن . . بەوەش گەنجان دەخەڵەتێنن و لەڕێ دەریان دەکەن . . ئەوە دەخەنە مێشکیانەوە تا زووتر خۆیان بدەن بە کوشتیا خۆیان بتەقێننەوە . . زوتر دەچنە بەهەشتەوە و کۆشکیان بۆ ئامادەکراون، هەریەکەش حەفتا حۆری دەدرێتی . . خەلیفە و والییەکانیشیان جیاوازن و، شوێنیان لە فەرۆستدا دەبێ و پشکی شێری حۆریان بەردەکەوێت . . ئەمەیە ئەقڵییەتی ئەم مێشک بە تاڵ و بۆگەن و کۆنەپەرستانە . . ئەمانە دژی شارستانی و ئاودانی و پێشکەوتنن، ، دژی ئازادی و ئاشتی و دیموکراتی و گەشەکردن و پێکەوە ژیان و فرەڕەنگین . . ریبازی ئەمان سەربڕین و کوشتن و سوتاندن و زیندەبەچاڵکردن و، دزی و تاڵانی و، نامەردی و بێ ڕەوشتی و ئابڕووبردنی ئافرەتانە . . ئەمانە تارکی پەرستن و، دژی رووناکی ئاوەدانین . . دژی بەختەوەری و شادی و خۆشین .